প্রথম-শ্রেণীর ইংরেজ কাউন্টি ক্রিকেটে হ্যাম্পশায়ারের পক্ষে খেলেছেন। ১৮৭৮ থেকে ১৯০৮ সাল পর্যন্ত হ্যাম্পশায়ারের পক্ষে খেলেন। তন্মধ্যে, ১৮৮৬ থেকে ১৮৯৪ সাল পর্যন্ত খেলাগুলো প্রথম-শ্রেণীর ছিল না। ১৮৯৬ থেকে ১৮৯৯ সাল পর্যন্ত কাউন্টি দলের অধিনায়কের দায়িত্বে ছিলেন। ১৯১২ সালে অক্সফোর্ড বিশ্ববিদ্যালয়ের বিপক্ষে এমসিসি’র সদস্যরূপে সর্বশেষ প্রথম-শ্রেণীর খেলায় অংশ নিয়েছিলেন। সবমিলিয়ে ৩৩.০০ গড়ে ১৩ সেঞ্চুরি সহযোগে ৮,৩১৩ রান তুলেছেন। ১৮৯৬ সালে ইয়র্কশায়ারের বিপক্ষে ২৮৬ রান করেছিলেন।

১৮৯৬ সালে ৪৯.৪২ গড়ে ১,০৩৮ রান তুলে জাতীয় পর্যায়ে দ্বিতীয় সর্বোচ্চ প্রথম-শ্রেণীর রান সংগ্রাহক হন। অথচ, ১৮৯৯ সালে ৪১.৩২ গড়ে ১,২৮১ রান তুলেও পঞ্চদশ স্থান অধিকার করেছিলেন। ঐ একই বছর সমারসেটের বিপক্ষে ষষ্ঠ উইকেটে জুটিতে সতীর্থ সেনা কর্মকর্তা রবার্ট পুরের সাথে চারশতাধিক রানের জুটি গড়েন। অদ্যাবধি, কাউন্টি ক্রিকেটে ঐ উইকেটে সর্বোচ্চ রানের স্বীকৃতি পেয়ে আসছে।

১৯০০ থেকে ১৯০৫ সময়কালে বোর যুদ্ধে অংশগ্রহণের লক্ষ্যে দলের প্রধান ব্যাটসম্যান ও সামরিক কর্মকর্তা হিসেবে তিনি ও মেজর পুর দক্ষিণ আফ্রিকায় চলে গেলে হ্যাম্পশায়ার দল মারাত্মকভাবে ব্যাটিং খড়ার কবলে পড়ে।

শৈশবকাল
সমর জীবন
দেহাবসান
প্রথম-শ্রেণীর ক্রিকেট